**NAVODILA ZA DELO – 8. razred**

V delovnem zvezku **Od glasov do knjižnih svetov 8** boste obravnavali sklop Besedilne vrste (od str. 89 do str. 112), pri reševanju bodite samostojni, svoje rešitve pa si lahko preverite s pomočjo irokusa (e-delovnega zvezka). V teh dveh tednih boste samostojno obravnavali naslednje besedilne vrste:

* Zahvala
* Opravičilo
* Opis naprave
* Opis delovnega postopka
* Razlaga naravnega pojava
* Nasvet strokovnjaka
* Intervju
* Reklama
* Seznam

Preberite si definicije v modrih okvirčkih in si za posamezno besedilno vrsto naredite povzetek v zvezek (ta snov spada na jezikovno področje, torej pod JEZIK - tisti, ki imate to v zvezku ločeno).

Še posebej utrdite besedilni vrsti – zahvala in opravičilo, kjer vadite zgradbo uradnega besedila. Zgradbo si prepišite v zvezek (DZ/str. 92). Na naslednji strani te čakata dve nalogi, obvezno ju zapiši v zvezek.

1. **naloga**

**Izberi eno neuradno in eno uradno zahvalo ter ju napiši.**

**Pazi na jezikovno pravilnost in ustrezno oblikovanost.**

Ob koncu šolskega leta se na prireditvi v imenu vseh učencev zahvališ razredničarki.

Na obcestnem panoju se gasilci zahvalijo krajanom za dobrodelne prispevke za gasilsko društvo.

Podjetju, ki je na zbiralni akciji darovalo veliko starega papirja, pošlješ zahvalo.

V SMS se zahvališ prijatelju, ker ti je pomagal pri učenju pred testom, ki si ga pisal/-a zelo dobro.

Po telefonu se zahvališ očetu ali mami svojega prijatelja, ker so te vzeli s seboj na družinski izlet.

1. Naloga

**Učitelju/Učiteljici** napiši **elektronski dopis, v katerem se opravičiš za eno od situacij:**

* **ni ti uspelo pripraviti govornega nastopa do dogovorjenega datuma,**
* **pozabil/-a si se udeležiti dopolnilnega pouka,**